loc_en_US, sid_219347, prod, sort_default
Bestell-Nr.: 219347 - 62
Teile-Nr.: 219347 | EAN: 4016138219340
Rated 5 out of 5 by Probius Rentner Hat wunderbar gepasst.Einfache Handhabung, gute Qualität. 11. August 2010 Vegan Ramen with Brown Rice Noodles — The Dainty Pig
← Hiya! Updates + It's almost Spring. MTF: Macrobiotic Friendly Vegan Gingerbread Cookies → UK waarsku publiek teen ‘bedrogspul’ | Netwerk24
UK waarsku publiek teen ‘bedrogspul’
Deur Nazley Wilschutt 18 Februarie 2020 19:45
Die Universiteit van Kaapstad (UK) waarsku die publiek om bedag te wees op ’n oënskynlike bedrogspul met ’n konferensie op die kampus.
Die UK is in kennis gestel van ’n bedrogspul wat ’n “Food Security & Hunger”-konferensie adverteer wat aanvanklik glo van 20 tot 22 Februarie op die kampus sou plaasvind.
Die Universiteit van Kaapstad se kampus.Foto: Jaco Marais
Dié konferensie word aanlyn geadverteer en die UK is aanvanklik as die vergaderplek genoem. Nadat die UK die organiseerders van die konferensie gekontak het, het hulle die vergaderplek na ’n ander plek in Kaapstad verskuif. Die universiteit het egter ook met hierdie “nuwe” vergaderplek kontak gemaak en hulle was ook nie bewus van so ’n konferensie wat sal plaasvind nie.
Elijah Moholola, senior bestuurder van die UK se mediaspan, sê dié konferensie hou nie verband met die universiteit nie.
Die UK doen ook ’n beroep op die publiek en die universiteitsgemeenskap om hulle eers van die feite te vergewis voordat hulle enige uitnodigings aanvaar of betalings doen.
Dinge waarvoor die publiek op die uitkyk moet wees, is:
* Het jy al van die organiseerders van die konferensie gehoor?
* Het die konferensie bekende sprekers, borge en ander vennote/belanghebbendes?
* Is die webwerf duidelik? Dit moet maklik wees om datums, die plek, toegangsgeld, ander sprekers, programbesonderhede en kontakbesonderhede te vind.
* Is die organiseerders volgens die gegewe kontakbesonderhede maklik bereikbaar?
* Is die registrasiegeld hoog en die versoek om geld verdag?
* Word betaling gedoen deur ’n erkende en naspeurbare modus?
Enige verdagte uitnodigings vir konferensies moet by die Kampus-beskermingsdienste by 021 650 2222 aangemeld word. Die publiek kan ook na die webtuiste van die universiteit se Konferensie-bestuursentrum by cmc@uct.ac.za gaan vir die verifiëring van enige konferensies op die kampus.
Alle organiseerders van konferensies wat op die UK-perseel plaasvind, moet as deel van die aansoekproses ’n vorm voltooi om ’n akademiese geleentheid op die kampus aan te bied. Dié dokument word dan aan die konferensie-bestuursentrum gestuur, wat die gebeure op die kampus monitor.
Die universiteit doen ’n beroep op alle sprekers en deelnemers wat op enige manier deur hierdie oënskynlike bedrogspul geraak is, om die aangeleentheid by die Kampus-beskermingsdienste en die polisie aan te meld.
Meer oor: Universiteit Van Kaapstad (Uk) | Konferensie | Publiek